5.9.2019

## PALKITSEMISVALIOKUNNAN Työjärjestys

#### §1 Palkitsemisvaliokunnan valinta ja kokoonpano

Hallitus valitsee keskuudestaan palkitsemisvaliokunnan jäsenet ja valiokunnan puheenjohtajan. Valiokunnassa on oltava vähintään kolme jäsentä.

Palkitsemisvaliokunnan jäsenillä on oltava valiokunnan tehtävien edellyttämä asiantuntemus ja kokemus. Valiokunnan jäsenistä enemmistön on oltava yhtiöstä riippumattomia ja palkitsemiseen liittyviä tehtäviä hoitaessaan valiokunnan on toimittava itsenäisesti ja riippumattomasti. Toimitusjohtaja tai yhtiön muuhun johtoon kuuluva henkilö ei saa olla valiokunnan jäsen.

#### §2 Palkitsemisvaliokunnan tehtävät

Palkitsemisvaliokunta valmistelee toimitusjohtajan ja muun johdon palkitsemiseen liittyviä asioita sekä Yhtiön noudattamia palkkaperiaatteita koskevia asioita ja antaa hallitukselle suosituksia näissä asioissa.

Palkitsemisvaliokunnan päätehtäviin kuuluu:

* toimitusjohtajan ja muun johdon palkkauksen ja muiden taloudellisen etuuksien valmistelu
* Yhtiön palkitsemisjärjestelmiä koskevien asioiden valmistelu
* toimitusjohtajan ja muun johdon palkkauksen ja muiden taloudellisen etuuksien valmistelu
* palkka- ja palkkioselvitykseen liittyviin kysymyksiin vastaaminen yhtiökokouksessa
* toimitusjohtajan ja muun johdon nimittämiseen liittyvien asioiden valmistelu ja mahdollisten seuraajien tunnistaminen

**§3 Palkitsemisvaliokunnan työskentely**

Palkitsemisvaliokunta kokoontuu puheenjohtajan kutsusta vähintään kaksi kertaa vuodessa. Kutsu ja esityslista lähetetään kokouksen osanottajien lisäksi tiedoksi myös hallituksen muille jäsenille.

Valiokunta on toimivaltainen, kun paikalla on valiokunnan puheenjohtaja ja vähintään yksi valiokunnan jäsen. Toimitusjohtaja ja johtoryhmän muut jäsenet osallistuvat kutsusta valiokunnan kokouksiin.

Valiokunta raportoi toimistaan säännöllisesti yrityksen hallitukselle.